После окупације Краљевине Југославије и стварања Независне Државе Хрватске 1941, протерале су га усташке власти у Мачву. На том подручју, у Клењу и Богатићу, повезао се с члановима ОК КПЈ за Шабац и Подриње и учествовао у припремама и дизању оружаног устанка. После формирања Подрињског одреда, постао је његов борац, политички комесар десетине, десетар, политички комесар вода и водник. Учествовао је у борбама против непријатеља у току немачке операције у западној Србији (Прва непријатељска офанзива), и у том периоду са својом десетином изводио акције у позадини непријатеља.